钦定古今图书集成/历象汇编/庶征典/第102卷 > 《符瑞图》 > 《光杂占》
## 钦定古今图书集成/历象汇编/庶征典/第102卷 > 《符瑞图》 > 《光杂占》

《玉烛》者，瑞光也。见则四时之色洞如烛也。

景者，光也，亦曰“象也。”光而可象，应行而臻，故茂德内
彰，则瑞光外烛。

“昌光”者，瑞光也，见于天。汉高受命，昌光出。

荣光者，瑞光也，其色五彩焉，出于水上。

《五彩光》者，天见五色，三光重辉，辉于地也。

陶唐氏

帝尧时，荣光出。

按《尚书中候》：“尧沉璧于河，荣光出。”